(H)

Foto: Peđa Milosavljević / CROPIX

Košarkaši Cibone u susretu su 15. kola regionalne ABA lige izgubili su na gostovanju kod vodećeg sastava natjecanja Crvene zvezde sa 64-80 (18-22, 18-21, 16-14, 12-23).Nakon pet pobjeda u nizu branitelji naslova zaustavljeni su u Beogradu protiv momčadi koju su svladali u polufinalu završnog turnira prošle sezone.Cibona je držala rezultatski priključak punih 30 minuta, na odmor između treće i četvrte četvtine otišlo se s rezultatom 57-52 u korist Crvene zvezde, a onda je domaćin u posljednju dionicu krenuo serijom 8-0 u kojoj je ključnu ulogu odigrao Nikola Kalinić s dvije trice i tako "prelomio" susret.Najefikasniji u sastavu Cibone bio je Dominik Mavra sa 20 koševa, dok je Nikola Kalinić sa 15 ubačaja predvodio Crvenu zvezdu.Košarkaši Cedevite u susretu su 15. kola regionalne ABA lige kao domaćini u KC "Dražen Petrović" svladali ljubljansku Olimpiju sa 66-60 (12-18, 20-11, 18-15, 16-16).Cedevita je u 35. minuti imala komforno vodstvo od 61-46, ali minutu i pol prije kraja Olimpija je stigla na 64-60 i imala napad. No, nije ga iskoristila, kao niti dva sljedeća pri istom rezultatu i hrvatski je predstavnik na kraju ipak ostvario važnu pobjedu.Miro Bilan je sa 17 koševa predvodio Cedevitu, dok je Blaž Mahkovič sa 16 Olimpiju.Cedevita je sada na omjeru pobjeda i poraza 11-4, a Olimpija na 8-7.